kardosdrur/scandi-wiki huggingface dataset:
Nøddelund

Nøddelund er en lille landsby i Midtjylland bestående af ca. 18 husstande og omkring 50 indbyggere (indenfor byskiltene). Den ligger i Viborg Kommune og tilhører Region Midtjylland. 

Landsbyen består af gårde, nedlagte mindre landbrug og enfamiliehuse.
I Nøddelund er der en smed, men intet forsamlingshus og ingen butikker eller foreninger.
Der er busforbindelse til Nøddelund fra Bjerringbro (via Rute 55 ), der ligger 5 km nord for landsbyen ad Borrevej (575).

Nærmeste indkøbsmuligheder er hos købmanden i Sahl, der ligger 3 km vest for Nøddelund ad Nøddelundvej, og hos en lang række dagligvare- og detailbutikker i Bjerringbro.

Historie 
Den første del af bynavnet kommer af ordet ” Nød ”, og endelsen ” Lund ” betyder ” lille skov ”. 
Første gang man støder på bostedet er i 1415.
Før selvejet var der i Nøddelund 6 gårde, der hørte under godset Ormstrup, hvor jorden siden er blevet
udskiftet i 1781 og igen i 1803.
I Gullev Sogn er der en gravhøj (Kettinghøj) i skellet mod Sahl. En langhøj og 40 gravhøje
er med tiden blevet sløjfet eller ødelagt.
Et ornamenteret bronzesværd er fundet ved Bøgeskov.
Der kendes ikke til, at der er helligkilder ved Nøddelund.

Kilder 

Lokaliteter i Viborg Kommune
Oliver

Oliver er et drengenavn. Omkring 14.683 danskere bærer i 2014 navnet Oliver ifølge Danmarks Statistik.

Navnet anvendes også som efternavn.

Kendte personer med navnet

Fornavn 
 Oliver Bierhoff, tysk fodboldspiller.
 Oliver Bjerrehus, dansk model.
 Oliver Cromwell, engelsk militær- og statsmand.
 Oliver Hardy, amerikansk skuespiller.
 Oliver Hart, engelsk speedwaykører.
 Oliver Hart, britisk økonom.
 Oliver O. Howard, amerikansk karriereofficer.
 Oliver Kahn, tysk fodboldmålmand.
 Oliver Mols, dansk snookerspiller.
 Oliver Neuville, tysk fodboldlandsholdsspiler.
 Oliver Riedel, tysk bassist.
 Oliver Roggisch, tysk håndboldspiller.
 Oliver Shanti, tysk musiker.
 Oliver Stilling, dansk journalist.
 Oliver Stone, amerikansk filminstruktør og manuskriptforfatter.
 Oliver Tambo, sydafrikansk politiker.
 Oliver Weers, tysk-engelsk vokalist.
 Oliver Chambuso, dansk rapartist.
 Oliver Gammelgaard Nielsen, dansk rapartist og producer.

Efternavn 
 Jamie Oliver, britisk tv-kok og studievært.

Navnet anvendt i fiktion 
 Oliver Twist, fiktiv person.

Drengenavne
Mickey

Mickey er et drengenavn, der stammer fra engelsk. Det findes i en langt række varianter, herunder Mickei, Micki, Micky, Mikey og Miki.

Kendte personer med navnet 
 Micky Dolenz, amerikansk musiker.
 Micky Green, australsk popsangerinde.
 Micky Skeel Hansen, dansk skuespiller.

Navnet anvendt i fiktion 
 Mickey Mouse, tegnefilm- og tegneseriefigur.

Statistik

Kilde 

Drengenavne
Sejlstrup Kirke

Sejlstrup Kirke er en romansk kirke opført i udhuggede kvadrer af granit, i perioden ca. 1100-1200. Den ligger i Sejlstrup Sogn i Hjørring Kommune ( tidligere Løkken-Vrå Kommune, Børglum Herred , Hjørring Amt). Det er en lille kirke uden tårn; Våbenhuset er tilføjet senere. Skibet og kor har bjælkeloft. Kirken blev restaureret i 1907, hvorunder den oprindelige prædikestol blev ødelagt under en brand.

Eksterne kilder og henvisninger 

 Sejlstrup Kirke hos KortTilKirken.dk

Kirker i Hjørring Kommune
Kirker i Aalborg Stift
Kirker i Hjørring Amt
The Black Waltz

The Black Waltz  er det fjerde studiealbum fra det finske melodisk dødsmetal-band Kalmah, og deres første med keyboardspilleren Marco Sneck. På cd'en bevæger bandet sig musikalsk længere hen mod thrash metal, som ofte er blevet nævnt som Kokko-brødrenes primære musikalske indflydelse. Vokalen er også blevet ændret fra de tidligere høje skrig/growls til en dybere, mere dødsmetal-præget vokal.

Den instrumentale "Svieri Doroga" er en kombination af navnet på deres første demo Svieri Obraza og et spor på den demo, kaldet "Vezi Doroga".

Der blev filmet en musikvideo til sangen "The Groan of Wind", som viste bandmedlemmerne spille inde i en hule og en ung dreng som bliver hjemsøgt af en gammel mand (hvis billede er vist på albummets omslag).

Albummet blev placeret i top tre melodød/Göteborg-album fra 2006 og nummer 9 på Top 20 album fra samme år på Metal Storm. Albummet nåede en placering som nr. 48 på den nationale finske hitliste.

Alle guitarsoli på albummet er spillet af Antti Kokko.

Spor 
 "Defeat" – 5:32
 "Bitter Metallic Side" – 4:27
 "Time Takes Us All" – 4:22
 "To the Gallows" – 4:40
 "Svieri Doroga" – 1:08
 "The Black Waltz" – 4:37
 "With Terminal Intensity" – 4:56
 "Man of the King" – 4:02
 "The Groan of Wind" – 5:02
 "Mindrust" – 4:06
 "One from the Stands" – 4:32

Bonusspor på japansk udgivelse 
 "This Mortal Coil"

Eksterne henvisninger 
 
 The Black Waltz på MetalfromFinland

Fodnoter 

Kalmah-album
Album fra 2006
Wisła Kraków

Wisła Kraków Spółka Akcyjna (normalt bare kendt som Wisła Kraków) er en polsk fodboldklub fra byen Kraków. Klubben spiller i landets bedste liga, Ekstraklasa, og har hjemmebane på Stadion Henryka Reymana. Klubben blev grundlagt i 1906, og har siden da vundet elleve polske mesterskaber og fire pokaltitler.

Titler 
 Polsk Liga (13): 1927, 1928, 1949, 1950, 1978, 1999, 2001, 2003, 2004, 2005, 2008, 2009 og 2011
 Polsk Pokalturnering (4): 1926, 1967, 2002 og 2003

Førsteholdstruppen

Nuværende spillertrup 2016/17 

 Nuværende spillertrup 2016 (90minut.pl)

Kendte spillere 

  Jakub Błaszczykowski
  Paweł Brożek
  Piotr Brożek
  Júnior Díaz
  Tomasz Frankowski
  Marcelo Guedes
  Andrzej Iwan
  Kew Jaliens
  Mariusz Jop
  Radosław Kałużny 
  Kazimierz Kmiecik
  Kamil Kosowski
  Paweł Kryszałowicz
  Krzysztof Mączyński
  Marek Motyka
  Adam Musiał
  Adam Nawałka
  Radosław Sobolewski
  Antoni Szymanowski
  Mirosław Szymkowiak
  Kalu Uche
  Maciej Żurawski

Danske spillere 
  Jan Frederiksen

Europæisk deltagelse

Eksterne henvisninger 

 Klubbens officielle hjemmeside
 Wisła Kraków (90minut.pl)

Krakow, Wisla
Etableret i 1906
Kraków
Legia Warszawa

Klub Piłkarski Legia Warszawa SSA (normalt bare kendt som Legia Warszawa) er en polsk fodboldklub fra hovedstaden Warszawa. Klubben spiller i landets bedste liga, Ekstraklasa, og har hjemmebane på Stadion Wojska Polskiego. Klubben blev grundlagt i 1916, og har siden da vundet 15 polske mesterskaber og 19 pokaltitler.

Titler 
 Polsk Liga (15): 1955, 1956, 1969, 1970, 1994, 1995, 2002, 2006, 2013, 2014, 2016, 2017, 2018, 2020 og 2021.

 Polsk Pokalturnering (20): 1955, 1956, 1964, 1966, 1973, 1980, 1981, 1989, 1990, 1994, 1995, 1997, 2008, 2011, 2012, 2013, 2015, 2016, 2018 og 2023.

 Polsk Super Cuppen (5): 1989, 1994, 1997, 2008 og 2023.

Hjemmebane

Førsteholdstruppen

Nuværende spillertrup 2023 
Liste over Legias A-trup :

Kendte spillere 

Georgien

  Vladimir Dvalishvili

Polen

  Artur Boruc
  Kazimierz Deyna
  Łukasz Fabiański
  Roger Guerreiro
  Tomasz Mazurkiewicz
  Arek Onyszko
  Maciej Rybus
  Marek Saganowski 
  Włodzimierz Smolarek
  Wojciech Szczęsny

Slovakiet

  Ondrej Duda
  Dušan Kuciak
  Ján Mucha

Danske spillere 
  Ingen

Hjemmebane

Eksterne henvisninger 

 Klubbens officielle hjemmeside
 Legia Warszawa på 90minut.pl

Noter 

 
Etableret i 1916
Sport i Warszawa
Lech Poznań

KKS Lech Poznań (normalt bare kendt som Lech Poznań) er en polsk fodboldklub fra byen Poznań. Klubben spiller i landets bedste liga, Ekstraklasa, og har hjemmebane på Miejski Stadion. Klubben blev grundlagt den 19. marts 1922, og har siden da vundet fem polske mesterskaber og fire pokaltitler.

Titler 
 Ekstraklasa (8): 1983, 1984, 1990, 1992, 1993, 2010, 2015 og 2022
 Polsk pokalturnering (5): 1982, 1984, 1988, 2004 og 2009
 Polsk Super Cuppen (6): 1990, 1992, 2004, 2009, 2015 og 2016

Europæisk deltagelse

Førsteholdstruppen

Nuværende spillertrup 2021 
Liste over Lech's A-trup:

Kendte spillere 

Colombia
  Manuel Arboleda
Letland
  Artiom Rudniew
Polen
  Tomasz Bandrowski
  Jacek Bąk
  Bartosz Bosacki
  Łukasz Fabiański
  Andrzej Juskowiak 
  Janusz Kupcewicz
  Robert Lewandowski
  Arkadiusz Onyszko
  Sławomir Peszko
  Piotr Świerczewski
  Jakub Wilk
  Maciej Żurawski

Danske spillere 

  Christian Gytkjær
  Nicki Bille Nielsen
  Lasse Nielsen

Eksterne henvisninger 

 Klubbens officielle hjemmeside
 Lech Poznań (90minut.pl)

Noter 

 
Sport i Poznań
Etableret i 1922
Polonia Warszawa

Klub Sportowy Polonia Warszawa (normalt bare kendt som Polonia Warszawa) er en polsk fodboldklub fra hovedstaden Warszawa. Klubben spiller i III Liga og har hjemmebane på Stadion Polonii. Klubben blev grundlagt i 1911 og har siden da vundet to polske mesterskaber og to pokaltitler.

Titler 
 Polsk Liga (2): 1946 og 2000
 Polsk Pokalturnering (2): 1952 og 2001

Kendte spillere 

  Maciej Bykowski
  Edgar Çani
  Dariusz Dziekanowski
  Vladimir Dvalishvili
  Tomasz Jodłowiec
  Radosław Majdan
  Emmanuel Olisadebe
  Arkadiusz Onyszko
  Ebi Smolarek
  Artur Sobiech
  Łukasz Teodorczyk
  Tomasz Wieszczycki
  Paweł Wszołek
  Marcin Żewłakow
  Michał Żewłakow

Danske spillere 
  Ingen

Eksterne henvisninger 

 Klubbens officielle hjemmeside
 Polonia Warszawa på dumastolicy.pl
 Polonia Warszawa på 90minut.pl

Warszawa, Polonia
Etableret i 1911
Sport i Warszawa
Bueskytte

En bueskytte er ekspert i brugen af bue og pil til krigsbrug, men også til jagt. Bueskytter er kendt siden antikken, og helt frem til Slaget ved Waterloo i 1815 blev de brugt i krig; dog var det en ganske beskeden gruppe, der var med ved Waterloo. Det var en fordel at have en stor gruppe bueskytter til at beskyde fjenden på afstand og på den måde ukampdygtiggøre store dele af fjendens hær, inden han kunne angribe med nærkampsvåben.

I krig var en bueskytte udstyret med en bue, pile og ekstra buestrenge. Desuden ofte med et kort sværd til nærkamp.

De engelske bueskytter var berømte siden Slaget ved Agincourt i 1415 under Hundredeårskrigen. England uddannede børn som bueskytter for at få de ypperste skytter. Pga. af den voldsomme træning og de tunge buer ses forandringer på skytternes ryghvirvler og skulderknogler på arkæologiske fund. Fundene er fx gjort på krigsskibet Mary Rose, der sank i 1545 og havde mange bueskytter om bord.

Både i fiktion og i myter findes mange berømte bueskytter.

I vore dage skal bueskytter have jagttegn ved jagt med bue. Er bueskytten en sportsudøver ved præcisionsskydning, kræves der andre sikkerhedsforanstaltninger.

Kendte bueskytter

Historiske bueskytter 
 Einarr Þambarskelfir

Mytiske bueskytter 
 Eros/Cupido/Amor
 Apollon/Apollo
 Artemis/Diana

Bueskytter i fiktion 
 Legolas
 Robin Hood
 Wilhelm Tell

Se også 
 Langbue
 Bueskydning
 Armbrøst

Bueskydning
Krigertyper
Slaget om Monte Castello

Slaget om Monte Castello blev udkæmpet i slutningen af 1944 og starten af 1945 mellem Brasilien og Tyskland. Brasilien gik ind i 2. verdenskrig efter flere handelsskibe var blevet sænket af tyske Ubåde. Brasilianerne var sejrriges.

Se også 

Brasilianske ekspeditionsstyrke (FEB)

Referencer 

Felttoget i Italien
Arrondissement (Paris)

Et arrondissement i Paris er et af de 20 arrondissementer, som Frankrigs  hovedstad har været opdelt i siden 1860. 12 af dem er de arrondissementer, som oprettedes i 1795. Samtidig med udvidelsen i 1860 skete en byudvidelse, hvorved fire nabokommuner og dele af omkringliggende kommuner blev indlemmet i Paris.

Arrondissementerne er nummereret i et spiralmønster fra centrum og udefter. Hvert arrondissement er delt i fire kvarterer («quartiers»).

Hvert af de 20 arrondissementer har et arrondissementsråd, valgt ved direkte valg, og rådet vælger en borgmester for arrondissementet. Der udvælges medlemmer fra hvert arrondissementsråd til Paris' byråd (conseil de Paris), som igen vælger Paris' borgmester.

Historie

Før 1860 

Lørdag 11. oktober 1795 (der ifølge den franske  revolutionskalender hed "nonidi 19. Vendémiaire år IV") blev Paris inddelt i 12 arrondissementer. Disse blev nummereret fra vest mod øst, hvor nummer 1–9 lå på Seinens højre bred og nummer 10–12 på den venstre.

Hvert af disse 12 arrondissementer blev igen inddelt i fire bykvarterer (quartiers), som er sammenfaldende med 48 distrikter, der var blevet oprettet i Paris i 1790.

Efter 1860 
Napoleon 3. udvidede Paris den 1. januar 1860, hvorved den kom til at omfatte et langt større område. Den tidligere inddeling i 12 arrondissementer ændredes samtidig, så de nuværende 20 blev fastlagt.

For at skelne mellem de oprindelige og de nye arrondissementer er det sædvanligt at føje ancienne (fransk: gammel) til nummeret, når omtalen gælder et tidligere arrondissement, for eksempel 2e ancienne eller 12e ancienne.

Tabel 1: Arrondissementer og kvarterer

Tabel 2: Areal og folketal

Arrondissementernes borgmestre 2008-2014 

Arrondissementsborgmestre i Paris efter 29. marts 2008 :

Se også 

 Departement i Frankrig
 Paris forhenværende kommuner

Kilder 

 
Arrondissementer i Frankrig
Stalingrad (metrostation)

Stalingrad er en station på metrolinjerne 2, 5 og 7 i metronettet i Paris, beliggende på grænsen mellem det 10. og det 19. arrondissement. Stationen åbnede for de forskellige linjer den 31. januar 1903 (linje 2), 5. november 1910 (linje 7) og 12. oktober 1942 (linje 5).

Stationen ligger på Place Stalingrad, som er opkaldt efter slaget om Stalingrad under 2. verdenskrig. Da stationen oprindelig blev åbnet, var det for metrolinje 2, og da hed den Rue d'Aubervilliers. 5. november 1910 åbnede metrostationen som skulle betjene linje 7 lige ved, navnet var Boulevard de la Villette. I 1942 blev de to stationer slået sammen under navnet Aubervilliers – Boulevard de la Villette, og 12. oktober samme år fik linje 5 station på samme sted. 10. februar 1946 blev stationens navn ændret til Stalingrad.

I nærheden af stationen ligger blandt andet Canal de l'Ourcq som ender i Bassin de la Villette (en kunstig indsø), gaden Rue d'Aubervilliers, Canal Saint-Martin og Rotonde de la Villette.

Adgang til metroen 
Stationen har i alt syv indgange: fra rue d'Aubervilliers, boul. de la Villette 244, rue de l'Aqueduc 86, rue de Flandre 17, rue de Flandre 18, quai de la Seine 1 og rue du Château Landon 58.

Trafikforbindelser

Eksterne henvisninger 

Metrostationer i 10. arrondissement
Metrostationer i 19. arrondissement
Paris Metrolinje 2
Paris Metrolinje 5
Paris Metrolinje 7
Eva-Maria Witsje Voss Melbye

Eva-Maria Witsje Voss Melbye (født 1983) er en dansk operainstruktør og den hidtil yngste, der er uddannet fra Operahögskolan i Stockholm, hvor hun fik sin uddannelse som Operainstruktør i 2008 som 24-årig. Hun har blandt andet været i praktik på Det Kongelige Teater hos Kasper Bech Holten og skal assistere på Kasper Bech Holtens Figaros bryllup på Det Kongelige Teater og i 2010 stå for genopsætningen i Bergen.

Egne opsætninger 
Operaer
 Mozart: Figaros Bryllup (med den frie operagruppe Scensångerna på Spegelteatern i Stockholm)
 Francesca Caccini: Häxans Ö (En opsætning af "La liberazione di Ruggiero dall'isola d'Alcina" for børn og unge på Confidencen i Stockholm)
 Henry Purcell: Dido og Aeneas (Confidencen i Stockholm)

Fodnoter

Eksterne henvisninger 
 Melbyes hjemmeside 

Operainstruktører
Instruktører fra Danmark
Quidditch Through The Ages

Quidditch Through The Ages (på dansk "Quidditch gennem tiderne") er både en fiktiv bog, beskrevet i J.K. Rowlings Harry Potter-univers og en rigtig bog, skrevet af samme forfatter. Bogen skal forestille at være en bog om Quidditchs historie, skrevet af Kennilworthy Whisp.

I 2013 blev det offentliggjort at bogen skulle filmatiseres.

Noter 

Harry Potter
Litteratur i 2001
Bøger af J. K. Rowling
Louis Blanc (metrostation)

Louis Blanc er en station på linje 7 og linje 7bis i metronettet i Paris, beliggende i 10. arrondissement. Stationen blev åbnet 23. november 1910.

Metrostationen er opkaldt efter historikeren og politikeren Louis Blanc (1811-1882). 

Frem til 1967 havde linje 7 to grene, hvoraf den ene endte på stationen Porte de la Villette og den anden på Pré Saint-Gervais. I 1967 blev disse delt i to uafhængige linjer, og linjen til Pré Saint-Gervais (7bis) fik sin endestation her.

Trafikforbindelser

Eksterne henvisninger

Metrostationer i 10. arrondissement
Paris Metrolinje 7
Paris Metrolinje 7bis
Fredenskirken

Fredenskirken er en kirke i Viby i Aarhus, der er opført 1958-60. Navnet er til minde om 2. verdenskrig.

Historie 
I 1941 blev der nedsat en kirkekomité til opførelsen af en kirke i Viby.

den 24. november 1944, samledes 200 mennesker på Rosenvangskolen, for at høre om planerne for den nye kirke. Fremtrædende i denne sammenhæng var biskop Skat Hoffmeyer, sognerådsformand Jens Juul og kapellan ved Viby Kirke Axel Pedersen.

Kirken blev tegnet af arkitekterne F. Niclasen og Aksel Skov, og opført af murermester Christian Rohde med sin bror, Tømrermester Jens Rohde, på et stykke jord som tidligere tilhørte deres far. Dette jordstykke dækkede området fra Jyllands Allé til jernbanen i Viby, samt fra Marselis Boulevard i Aarhus til Vidskuevej i Viby. Kommunen købte en del af jorden til anlæggelse af Rosenvangskolen og Fredenskirken.

Kirkebygningen 
Kirken består af kirkerum, menighedslokale, kapel og et fritstående klokketårn. Kirken er udført udvendigt i røde mursten og indvendigt i gule, håndstrøgne mursten. Selve kirken er et rektangulært langhus med stort, teglhængt sadeltag, som i 1986 erstattede det oprindelige flade tag på sideskib og mødelokaler. Kirkerummet oplyses af to gavlvinduer, hvoraf østgavlen i 1965 fik en glasmosaik af Mogens Jørgensen. Klokketårnet står ved en fløj med mødelokaler. Det er 16 meter højt og har en åben trappeopgang. Det havde oprindeligt et fladt tag, som blev erstattet af et saddeltag med kobberbelægning i 1989. Samme år blev der bygget vindfang foran kirkens indgangsparti, i forbindelse med isolering af vestfløjen, som blev gjort af hensyn til orgelet.

Alterbordet og døbefonten er i lys granit. På alterbordet står et støbejernskors udført af Gudrun Steenberg, der også har udført en relief under mosaikruden i guldbelagt bly. Altertæppet er vævet af Esther Bové Reintoft efter udkast af John Sparre Christensen.

Orgelet blev bygget af Frederiksborg Orgelbyggeri i 1962 og har 20 stemmer.

Fløjen med mødelokaler blev i 1978 udvidet, ved arkitekt G. Tinning, med kontorer, køkken, konfirmandstue med mere. Der blev samtidigt, under den nye lokalefløj, indrettet lokaler til spejdere.

Referencer

Eksterne kilder og henvisninger 
 Fredenskirken  hos KortTilKirken.dk
 Fredenskirken hos danmarkskirker.natmus.dk (Danmarks Kirker, Nationalmuseet)

Kirker i Aarhus
Kirker i Århus Amt
Kirker i Århus Stift
Totalentreprise

En totalentreprise er en entreprise, hvor en totalentreprenør står for både den indledende planlægning af et projekt samt for den efterfølgende udførelse af byggeriet eller anlægget. Totalentreprenøren står således for alle dele af projektet fra dets start til det er færdigt. I almindelige betingelser for totalentreprise udfærdiget af Transport- og Boligministeriet forstås ved ”totalentreprise” en entreprise, der omfatter den væsentligste del af projekteringen og de fleste øvrige ydelser ved byggeriet eller anlægget.

Totalentreprenøren Bøje Nielsen tilbød som en af de første i Danmark totalentrepriser i stor skala i 1970'erne.

Regulering af totalentrepriser 

Totalentrepriser er reguleret af såkaldte ”almindelige betingelser for totalentreprise” (eller forkortet ABT). Der er ikke tale om love, men om aftalte fællesvilkår. Betingelserne er således kun gældende, hvis de er aftalt for den konkrete entreprise. Fravigelse af betingelserne gælder kun, når det tydeligt og udtrykkeligt angives i aftalen, på hvilke punkter fravigelse skal ske.

ABT 93 blev udfærdiget af Boligministeriet 22. december 1993. De angivne standardaftalevilkår kunne anvendes til at regulere aftaleforholdet mellem bygherre og entreprenør i en totalentreprise.

ABT 93 er sidenhen blevet revideret og er nu erstattet af ABT 18, der blev udfærdiget af Boligministeriet 9. januar 1993. ABT 18 er et såkaldt "agreed document", et juridisk regelsæt, der er resultatet af en forhandling mellem repræsentanter for interessenter med forskellige interesser.

Følgende interessenter deltog i udvalgsarbejdet, der ledte til ABT 18: BL Danmarks Almene Boliger, Bygherreforeningen, Bygningsstyrelsen, Danske Arkitektvirksomheder, Dansk Byggeri, Danske Regioner, Dansk Industri, Foreningen af Rådgivende Ingeniører, Kommunernes Landsforening, Kooperationen, SMVdanmark (tidl. Håndværksrådet), TEKNIQ, Vejdirektoratet samt Voldgiftsnævnet for bygge- og anlægsvirksomhed.

Kilder

Eksterne henvisninger 
 Erik Hørlyck (2019) Totalentreprise – ABT 18. Med kommentarer. 5. udgave. Jurist- og Økonomforbundets Forlag. 

Byggeri
Entreprenørvirksomheder
Gordon Bajnai

György Gordon Bajnai (født 5. marts 1968 i Szeged) var premierminister i Ungarn fra 2009 til 2010. Bajnai blev nomineret af det regerende MSZP-parti til at blive Ungarns næste statsminister, i marts 2009, efter Ferenc Gyurcsánys bebudede fratrædelse. Bajnai blev statsminister, da parlamentet vedtog et mistillidsvotum imod Ferenc Gyurcsány 14. april 2009.

Eksterne henvisninger 

Politikere fra Ungarn
Egense (Aalborg Kommune)

Egense er en by med  beliggende i det nordøstlige Himmerland ved Limfjordens østlige udmunding, 25 kilometer øst for Aalborg og tre kilometer øst for nabobyen Mou. Byen ligger i Region Nordjylland og hører under Aalborg Kommune. Egense er beliggende i Mou Sogn.

Et par km nord for Egense by ligger et stort sommerhusområde og det er muligt at krydse Limfjorden med "Hals-Egense Færgefart".

Historie 
Egense landsby bestod i 1682 af 14 gårde og 11 huse med jord. Det samlede dyrkede areal udgjorde 167,8 tønder land skyldsat til 37,61 tønder hartkorn. Dyrkningsformen var alsædebrug.

I 1875 havde Egense kun en skole.

Omkring århundredeskiftet blev Egense beskrevet således: "Egense med Skole og Fattiggaard (opr. 1868, Plads for 30 Lemmer) samt paa Pynten mellem Kattegat og Limfjorden Egense Ledefyr (hvidt, fast Fyr, 60 F. o. Havet, Lysvidde omtr. 3 Mil, vises fra et Jærnstativ, med to mindre Fyr) og Færgested med Overfart til Hals".

Eksterne henvisninger 
 V. Kiørboe: "Om det gamle Limfjordssildefiskeri og dets Betydning" (Nationaløkonomisk Tidsskrift, 3. række, Bind 3; 1895) 
 Hals-Egense Færgefart

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 J.P. Trap: Kongeriget Danmark 2. Udgave 5. Deel. Amterne Hjørring, Thisted, Aalborg, Viborg og Randers , s. 254 
 J.P. Trap: Kongeriget Danmark 3. Udgave 4. Bind : Hjørring, Thisted, Aalborg, Viborg og Randers Amter; Kjøbenhavn 1901; s. 440 

Byer i Aalborg Kommune
Kommentar

for kommentarer indenfor datalogi - se kommentar (datalogi).
En kommentar er en litterær fremstillingsform. En kommentar indeholder en emnepræsentation, en påstand samt en række argumenter, hvis funktion er at overbevise om påstandens gyldighed.

På en avis skrives kommentaren af faste medarbejdere eller udefrakommende opinionsdannere. Ligesom i lederen er teksten ræsonnerende.

Eksterne kilder/henvisninger 

 En kommentar på danskfaget.dk

Journalistik
Tekster
Dall Villaby

Dall Villaby ligger i Himmerland og er en satellitby til Aalborg med , beliggende i Dall Sogn 8 km. syd for Aalborg Centrum og 2 km. syd for Skalborg. Byen ligger i Region Nordjylland og hører til Aalborg Kommune.

Vest for Dall Villaby afgrænses byen af naturområdet Østeraadalen og Aalborgs sydlige byområde Skalborg. Mod øst afgrænses byen af Nordjyske Motorvej E45.

Dall Villaby er en udpræget ny by, der primært blev udbygget fra 1962-1965 som satellitby til Aalborg og med etapevise udstykninger. 

Byen er hjemsted for Dall Ferslev idrætsforening's fodbold og petanque hold, samt Dall Villaby eSport.

Eksterne henvisninger 
 Aalborg Kommune

Kilder 

Byer i Aalborg Kommune
Satellitbyer i Danmark